Bemærk! Alarmmenuen er kun tilgængelig i systemer med massagefunktion. Når alarmen starter, aktiverer den massagefunktionen, så du bliver vækket helt uden lyd. Læs her, hvordan du indstiller og stopper den lydløse alarm på HC40 FRAME Advanced og HC40 TWIST Advanced håndbetjeningen til elevationssenge. Indstilling af alarm: Tag håndbetjeningen og aktiver skærmen ved at trykke på en vilkårlig knap. Gå til menuen "MIN SENG". Brug knapperne op og ned til at navigere til menuen "ALARMER". Menuen indeholder som standard tre alarmer. Vælg den alarm, du ønsker at aktivere. Ikonet skifter til grønt, og et alarmsymbol vises. Tryk på knappen i midten af øverste række (ÆNDRE) for at redigere det tidspunkt, hvor alarmen skal begynde. Indstil tiden med knapperne op og ned på tastaturet. Tryk på den øverste højre knap (GEM) for at gemme tidspunktet. Alarmen er indstillet. Stop alarmen Når alarmen starter, aktiverer den massagefunktionen i den seneste indstilling, og skærmen viser en klokke. Stop alarmen: Tryk på den øverste højre knap. Du kan læse mere om HC40 serien på: www.linak.dk/HC40 Læs mere